Kuulutati välja fotovõistluse „Kuidas õppida vaatama?“ võidutööd
#000000
21. septembril saanuks armastatud kunstnik ja kirjanik Edgar Valter 85-aastaseks. Tema sünniaastapäeva meeles pidades kutsus Eesti Lastekirjanduse Keskus 1.-4. klasside lapsi osalema fotovõistlusel „Kuidas õppida vaatama?“.
#000001
Edgar Valter oli suur loodusesõber, kes leidis mitmed oma raamatutegelased just loodusest inspiratsiooni saades. Nii sündisid näiteks pokud. Oma raamatus „Kuidas õppida vaatama?“ õpetab ta lastele, kuidas vaatamisel on pisuke konks sees – peab nägema ka! Kuidas käia looduses ja näha pilvedes, puudes, põõsastes, kivides ning kasvõi samblamätastes põnevaid tegelasi. Just sellistest loodustegelastest fotod koos tutvustavate lugudega olid võistlusele oodatud.
#000002
Võistluse lõpetamine toimus 15. novembril ja tegevust jagus kolmekümnele auhindamisele kutsututele kahte majja.
#000004
Eesti Loodusmuuseumis avastati loomade meeli, rännati läbi uue näituse „Tempo ja rütm. Südamelöögist kosmiliste tsükliteni“ ning uuriti loodust lähemalt läbi mikroskoobi.
#000005
Eesti Lastekirjanduse Keskuses kuulutati välja fotovõistluse parimad tööd ning avati fotonäitus. Pilte võistluse lõpetamisest saab näha siin.
#000006
„Konkursile laekus palju erinevaid töid. Igaühes neist leidus midagi märkimisväärset.” kirjeldab žürii liige Annemarie Rammo. “Mõnel oli hästi teostatud foto, teisel huvitav lugu, mis pildist alguse sai. Auhinnatud said need tööd, milles foto ja lugu teineteist täiendasid. Parimad fotod tekitasid tahtmise minna loodusesse ja pildil olev tegelane või situatsioon ise üles otsida, need tundusid nii mõnusad ja muhedad.“
#000009